**B E S Z Á M O L Ó**

**Kiskőrös Város Képviselő-testülete**

**Ipari, Mezőgazdasági és Klímapolitikai Bizottságának**

**2022. évi tevékenységéről**

A bizottság tagjai:

Pohankovics András a bizottság elnöke, képviselő

Kudron Tamás a bizottsági tagja, képviselő

Lengyel Gábor a bizottság tagja

Az Ipari, Mg-i és Klímapolitikai Bizottság 2022. január 01. és november 30. napja közötti időszakban 14 alkalommal megtartott ülése során véleményezte a képviselő-testületi előterjesztéseket. A feladat- és hatáskörébe tartozó ügyekben számszerűen 51 határozatot hozott. A bizottság tagjai határozataikat egy kivétellel egyhangú döntéssel hozták meg. A „Kiskőrös város tulajdonában lévő víziközmű vagyon ingyenes átadása a Magyar Állam részére” tárgyú előterjesztést 2 „igen” 1 „nem” szavazati aránnyal került elfogadásra.

A Bizottság a Képviselő-testületi ülések előterjesztéseinek véleményezése mellett ellátta az Önkormányzat Szervezeti és Működési Szabályzatában és a vagyonrendeletben foglalt feladatait. Figyelemmel kísérte az Önkormányzat vagyongazdálkodását, költségvetésének alakulását, továbbá pályázatait. Nyomon követte az Önkormányzat vagyonában történő változásokat.

A Bizottság a 2022. évi munkaterv alapján tartotta meg az üléseit és az abban megfogalmazott feladatait teljesítette.

Kiskőrös, 2022. december 6.

 Pohankovics András sk.

 az Ipari, Mezőgazdasági és

 Klímapolitikai Bizottság

 elnöke

B E S Z Á M O L Ó

**KISKŐRÖS VÁROS KÉPVISELŐ-TESTÜLETE**

**Kulturális, Turisztikai és Sport Bizottsága 2022. évi tevékenységéről**

A Kulturális, Turisztikai és Sport Bizottság 2022. évben is 3 taggal tevékenykedett.

Gmoser András halálát követően Horváth János töltötte be a Kulturális, Turisztikai és Sport Bizottság tagságát. 2022. június 26. napján időközi választásra került sor. A legtöbb szavazatot Gmoser István kapta. Horváth János a megbízatásáról 2022. július 27. napjával írásban lemondott. Polgármester úr javaslatára a Kulturális, Turisztikai és Sport Bizottsági tagságot Gmoser István tölti be.

A Bizottság elnöke Filus Tibor képviselő, a tag Gmoser István képviselő és a Bizottság külső, nem képviselő tagja Fodor Tamás.

A Kulturális Turisztikai és Sport Bizottságnak 2022. december 5. napjáig 14 megtartott ülése volt, melyek során meghatározta a bizottság munkatervét, megtárgyalta a testületi előterjesztéseket, előzetesen véleményezte a város költségvetését, a feladat- és hatáskörébe tartozó ügyekben számszerűen 65 határozatot hozott.

A bizottság szervezésében került megrendezésre a Nemzeti Összetartozás Napja, Nagy Imre Napja, Városi Pedagógusnap.

A Bizottság a Társadalompolitikai Bizottsággal közösen döntött a BURSA HUNGARICA ösztöndíjra beérkezett pályázatokról.

A Bizottság a 2022. évi munkaterv alapján tartotta meg az üléseit és a benne megfogalmazott fő feladatait teljesítette.

Kiskőrös, 2022. december 6.

Filus Tibor sk.

a Bizottság elnöke

Beszámoló a Kiskőrös Város Képviselő-testülete

Pénzügyi Bizottsága 2022. évi tevékenységéről

A 2022. évben is 3 taggal tevékenykedett a bizottság:

* Pethő Attila Antal a bizottság elnöke
* Ungvári Ferenc a bizottság tagja - képviselő úr
* Dénes István a bizottság tagja - nem képviselő

A bizottság 2022. november 30-ig 14 ülést tartott,

A bizottság 61 határozatot hozott, amelyekben egyhangú *igen*nel születtek a döntések.

A bizottság évközben figyelemmel kísérte a bevételek és kiadások alakulását, a hitelfelvételt, illetve a költségvetés módosításait.

Az év során folyamatosan érkeztek be a támogatásokat elszámoló szervezetek számlái, amelyeket tételesen átvizsgált a Bizottság az *államháztartáson kívüli forrás átadásáról-átvételéről* szóló 16/2015. (VI.18.) önk. rendelet 7. §-ában kapott felhatalmazása alapján.

**A 200.000 Ft – 500.000 Ft egyedi nyilvántartás érték között az eszközök selejtezését az intézmények a Pénzügyi Bizottság előzetes engedélyezésével végezhetik a Polgármesteri Hivatal *selejtezési és hasznosítási szabályzata* III. 1. pontja alapján. Benyújtották az intézmények a selejtezési igényeiket a bizottság felé.**

Kiskőrös, 2022. december 6.

Pethő Attila sk.

a bizottság elnöke

**BESZÁMOLÓ**

**KISKŐRÖS VÁROS KÉPVISELŐ-TESTÜLETE**

**TÁRSADALOMPOLITIKAI BIZOTTSÁGA**

**2022. évi**

**tevékenységéről**

A Társadalompolitikai Bizottság (a továbbiakban: Bizottság) tagjai:

Szlovák Pál a bizottság - *képviselő* - elnöke

Nikléczi Gábor a bizottság - *képviselő* – tagja

Aszódi János a bizottság - *nem képviselő* – tagja

A Bizottság 2022. november 30. napjáig:

* 14 alkalommal ülésezett,
* összesen 71 határozatot hozott.

A Bizottság a 2022. évi munkaterv alapján tartotta meg az üléseit és az abban megfogalmazott feladatait teljesítette:

* 2022. évi munkatervében meghatározottak szerint véleményezte a Képviselő-testületi ülések előterjesztéseit.
* 2022. év augusztusában véleményezte az Egészségügyi, Gyermekjóléti és Szociális Intézmény Szervezeti és Működési Szabályzatát,
* 9 család esetében javasolta az önkormányzati bérlakás bérleti jogának meghosszabbítását szociális rászorultság alapján.
* 2022. novemberében a Bursa Hungarica Felsőoktatási Önkormányzati Ösztöndíjpályázat 2023. évi fordulójára 10 érvényes pályázat, - 9 „A” típusú, 1 „B” típusú pályázat - elbírálásról döntött.

**Kiskőrös, 2022. december 6.**

**Szlovák Pál s.k.,**

 **a bizottság elnöke**

B E S Z Á M O L Ó

**az Ügyrendi és Összeférhetetlenségi Bizottság**

**2022. évi tevékenységéről**

Az Ügyrendi és Összeférhetetlenségi Bizottság (a továbbiakban: Bizottság) a 2022. évben 3 taggal tevékenykedett, változás a tagok tekintetében az elmúlt évhez képeset nem történt.

A Bizottság tagjai:

* Horváth János (a Bizottság elnöke),
* Markó Ferenc (a Bizottság képviselő tagja),
* Kis Zsoltné (a Bizottság külső, nem képviselő tagja).

A Bizottság a 2022. november 30. napjáig 14 ülést tartott, melyek során véleményezte a Képviselő-testületi ülések előterjesztéseit és összesen 58 határozatot hozott. Határozat-képtelenség miatt egy ülés sem maradt el.

A Bizottság az Önkormányzat Szervezeti és Működési Szabályzatáról szóló 24/2014. (XII. 19.) önkormányzati rendelet 49. § (3) bekezdése értelmében 2022. januárjában a képviselők vagyonnyilatkozatait átvette.

A Kiskőrös Város 2022. évi költségvetéséről szóló 3/2022. (II. 24.) önkormányzati rendelet alapján a Bizottság nem rendelkezett céltartalékkal.

A Bizottság a 2022. évi munkaterv alapján tartotta meg az üléseit és a benne megfogalmazott fő feladatait teljesítette.

**Kiskőrös, 2022. december 6.**

 **Horváth János s.k.,**

 **a bizottság elnöke**